శుభాలనిచ్చే శ్రావణమాసం ..
శుభాలనిచ్చే శ్రావణమాసం
Mon, Aug 10, 2015, 07:53 PM
శ్రావణం అనే మాటే పవిత్రంగా వినిపిస్తుంది .. శ్రావణ మాసంలో ప్రతి ఇల్లు పవిత్రంగా కనిపిస్తుంది. ఎలాంటి శుభకార్యాలు లేకుండా ఆషాఢ మాసం నిరుత్సాహంగా గడిచిపోతే, శ్రావణమాసం వస్తూనే సకల శుభాకార్యాలను తీసుకొస్తుంది. ఈ మాసంలోనే శ్రీకృష్ణుడు .. వామనుడు .. హయగ్రీవుడు అవతరించినట్టు పురాణాలు చెబుతున్నాయి. దీనిని బట్టి ఈ మాసం నారాయణుడికి ఎంత ఇష్టమో అర్థమవుతోంది.
కార్తీకమాసంలో సోమవారం ప్రత్యేకతను సంతరించుకుని కనిపిస్తే, శ్రావణమాసంలో మంగళ .. శుక్రవారాలు విశిష్టతను సంతరించుకుని కనిపిస్తాయి. కార్తీకమాసం శివకేశవులకి ఎంత ఇష్టమైనదో, శ్రావణ మాసం లక్ష్మీపార్వతులకి అంత ప్రీతికరమైనది. ఈ మాసంలో మంగళవారం రోజున గౌరీదేవిని పూజిస్తుంటారు. మంగళ గౌరి ఆరాధనలో భాగంగా నోములు .. వ్రతాలు చేస్తుంటారు. సంతాన సౌభాగ్యాలను ఆ తల్లి రక్షిస్తూ ఉంటుందని విశ్వసిస్తుంటారు.
ఇక శుక్రవారాల్లో లక్ష్మీదేవిని సేవించడం వలన ఆ తల్లి అనుగ్రహంతో ఆయురారోగ్యాలు .. అష్టైశ్వర్యాలు లభిస్తాయని భావిస్తుంటారు. ఈ మాసంలో చేసే శివపార్వతుల ఆరాధన .. లక్ష్మీనారాయణుల సేవ పరిపూర్ణమైనటువంటి ఫలితాన్ని ఇస్తుందని స్పష్టం చేయబడుతోంది.
subhaalanichhe sraavanamaasam ..
subhaalanichhe sraavanamaasam
Mon, Aug 10, 2015, 07:53 PM
shraavanam ane mate pavitramgaa vinipistundi .. shraavana maasamlo prati illu pavitramgaa kanipistundi. elanti subhakaaryaalu lekunda aashaada masam nirutsaahamgaa gadichipothe, sraavanamaasam vastune sakala subhaakaaryaalanu teesukostundi. ee masamlone srikrishnudu .. vamanudu .. hayagreevudu avatarinchinattu puraanaalu chebutunnaayi. deenini batti ee masam narayanudiki entha ishtamo ardhamavutondi.
kaartiikamaasamlo somavaram pratyekatanu santarinchukuni kanipiste, sraavanamaasamlo mangala .. sukravaaraalu vishishtatanu santarinchukuni kanipistaayi. kaartiikamaasam sivakesavulaki entha ishtamainado, shraavana masam lakshmeepaarvatulaki anta preetikaramainadi. ee maasamlo mangalavaaram rojuna gouridevini poojistuntaaru. mangala gauri aaraadhanalo bhagamga nomulu .. vrataalu chestuntaaru. santaana soubhaagyaalanu aa talli rakshistuu untundani vishwasistuntaaru.
ika sukravaaraallo lakshmeedevini sevinchadam valana aa talli anugrahamtho aayuraarogyaalu .. ashtaishwaryaalu labhistaayani bhaavistuntaaru. ee maasamlo chese sivapaarvatula aaraadhana .. lakshminarayanula seva paripuurnamainatuvanti phalitaanni istundani spashtam cheyabadutondi.